**รายงานการประชุมสภาเทศบาลตำบลเกาะยาว**

**สมัยสามัญ สมัยที่ 3 ครั้งที่ 2 ประจำปี พ.ศ. 2563**

**วันศุกร์ที่ 14 สิงหาคม ๒๕63**

**เวลา 13.3๐ น.**

**ณ ห้องประชุมสภาเทศบาลตำบลเกาะยาว**

**.......................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายประยูร เริงสมุทร | ประธานสภาเทศบาลตำบลเกาะยาว | นายประยูร เริงสมุทร |  |
| ๒. | นายสุชน วาหะรักษ์ | รองประธานสภาเทศบาลตำบลเกาะยาว | นายสุชน วาหะรักษ์ |  |
| ๓. | นางเสาวคนธ์ เริงสมุทร | สมาชิกสภาเทศบาลตำบลเกาะยาว | นางเสาวคนธ์ เริงสมุทร |  |
| ๔. | นางสาวเมษา กุลบัส | สมาชิกสภาเทศบาลตำบลเกาะยาว | นางสาวเมษา กุลบัส |  |
| ๕. | นายอมร ศรีสมุทร | สมาชิกสภาเทศบาลตำบลเกาะยาว | นายอมร ศรีสมุทร |  |
| ๖. | นายโชติ ทองย้อย | สมาชิกสภาเทศบาลตำบลเกาะยาว | นายโชติ ทองย้อย |  |
| ๗. | นางสาวกมลา ชำนินา | สมาชิกสภาเทศบาลตำบลเกาะยาว | นางสาวกมลา ชำนินา |  |
| ๘. | นางสาวพัชรินทร์ สุภาพ | สมาชิกสภาเทศบาลตำบลเกาะยาว | นางสาวพัชรินทร์ สุภาพ |  |
| ๙. | นายจำรัส หยั่งทะเล | สมาชิกสภาเทศบาลตำบลเกาะยาว | นายจำรัส หยั่งทะเล |  |
| 10. | นายสมพร ดำสมุทร | สมาชิกสภาเทศบาลตำบลเกาะยาว | นายสมพร ดำสมุทร |  |
| 11. | นายสำเริง ราเขต | สมาชิกสภาเทศบาลตำบลเกาะยาว | นายสำเริง ราเขต |  |
| 12. | นายอรินทร์ ประสานการ | สมาชิกสภาเทศบาลตำบลเกาะยาว | นายอรินทร์ ประสานการ |  |
| 13. | นายถาวร ขุนทอง | เลขานุการสภาเทศบาลตำบลเกาะยาว | นายถาวร ขุนทอง |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายพีรยุทธ์ มาตรักษา | นายกเทศมนตรี | นายพีรยุทธ์ มาตรักษา |  |
| ๒. | นายสมศักดิ์ วาหะรักษ์ | รองนายกเทศมนตรี | นายสมศักดิ์ วาหะรักษ์ |  |
| ๓. | นายประเสริฐ ศรีเหมาะ | รองนายกเทศมนตรี | นายประเสริฐ ศรีเหมาะ |  |
| ๔. | นายหมาด อุหลัง | ที่ปรึกษานายกเทศมนตรี | นายหมาด อุหลัง |  |
| 5. | นางวรฉัตร คงเกื้อ | เลขานุการนายกเทศมนตรี | นางวรฉัตร คงเกื้อ |  |
| 6. | นางสาวสมัย ระบำเพลิง | หัวหน้าสำนักปลัดเทศบาล | นางสาวสมัย ระบำเพลิง |  |
| 7. | นางสาวบุญธิดา เก็บทรัพย์ | พยาบาลวิชาชีพชำนาญการ | นางสาวบุญธิดา เก็บทรัพย์ |  |
| 8. | นางสาวณัฐกฤตา อักษรกูล | นักวิชาการเงินและบัญชีชำนาญการ | นางสาวณัฐกฤตา อักษรกูล |  |
| 9. | นางสาวจริญญา ทองศรีอ่อน | นักวิชาการคลังชำนาญการ | นางสาวจริญญา ทองศรีอ่อน |  |
| 10. | นายปรัญชัย ชูรักษ์ | นายช่างโยธา | นายปรัญชัย ชูรักษ์ |  |

**การประชุมสภาเทศบาลตำบลเกาะยาว**

**สมัยสามัญ สมัยที่ 3 ครั้งที่ 2 ประจำปี พ.ศ. 2562**

**เมื่อวันพฤหัสบดีที่ 15 สิงหาคม 2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เลขานุการ** เมื่อที่ประชุมพร้อม นายถาวร ขุนทอง นักวิเคราะห์นโยบายและแผนชำนาญการ ทำหน้าที่เลขานุการสภาเทศบาล เชิญสมาชิกสภาเข้าประจำที่ประชุม

วันนี้มีสมาชิกสภาเทศบาลอยู่ในตำแหน่ง 11 คน มาประชุม 11 คน ครบองค์ประชุมแล้ว จึงขอเชิญประธานสภาเทศบาลทำหน้าที่ประธานในที่ประชุม

**ประธานฯ**  ขอบคุณเลขานุการสภาเทศบาล

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**ประธานฯ** วันนี้ไม่มีเรื่องแจ้งให้ที่ประชุมทราบ

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว**

**ประธานฯ** ขอให้ที่ประชุมตรวจสอบดู หากมีข้อความใดผิดพลาด หรือตกไปขอให้ยกมือขอแก้ไขได้

**ที่ประชุม** ไม่มีผู้ใดขอแก้ไข

**ประธานฯ** หากไม่มีผมจะขอมติจากที่ประชุม

**ท่านผู้ใดเห็นว่า รายงานการประชุมครั้งที่ผ่านมามีความถูกต้องและรับรองขอให้ยกมือ**

**ที่ประชุม** ยกมือเห็นชอบเป็นเอกฉันท์ รับรองรายงานการประชุมครั้งที่แล้ว

**ระเบียบวารที่ 3 เรื่องติดตามผลการประชุมครั้งที่แล้ว**

**ประธานฯ** ท่านผู้ใดมีเรื่องจะติดตามบ้าง

**ที่ประชุม**  ไม่มีเรื่องที่จะติดตาม

**ระเบียบวาระที่ 4 เรื่องญัตติเสนอให้ที่ประชุมพิจารณา**

**ประธานฯ** **4.1 ญัตติพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 (วาระที่ 2)**

เนื่องจากในการประชุมสมาชิกสภาเทศบาล เมื่อวันที่ 10 สิงหาคม 2563 ที่ประชุมสภาเทศบาลแห่งนี้ได้พิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ในวาระที่ 1 ซึ่งสภาเทศบาลได้มีมติเป็นเอกฉันท์รับหลักการ เวลา 13.44 น. โดยไม่มีการอภิปรายแต่อย่างใด โดยที่ประชุมเห็นว่าร่างเทศบัญญัติงบประมาณรายจ่าย ประจำปีงบประมาณ พ.ศ. 2564 นั้นมีหลักการ เหตุผล รวมทั้งรายละเอียดถูกต้อง ครบถ้วน ที่ประชุมมติให้คงร่างเดิมไว้ทั้งหมด

/..........ขณะเดียวกัน

**-2-**

ขณะเดียวกัน คณะกรรมการแปรญัตติร่างเทศบัญญัติก็ได้ทำการแปรญัตติร่างเทศบัญญัติงบประมาณรายจ่าย ประจำปีงบประมาณ พ.ศ. 2564 แล้วเมื่อวันที่ 12 สิงหาคม 2563 ฉะนั้น ในโอกาสนี้กระผมขอเรียนเชิญนายสำเริง ราเขต ประธานคณะกรรมการแปรญัตติร่างเทศบัญญัติ ชี้แจงครับ

**สำเริง ราเขต** เรียนประธานสภาเทศบาลตำบลเกาะยาว คณะกรรมการแปรญัตติร่างเทศบัญญัติงบประมาณ ได้พิจารณาแปรญัตติร่างเทศบัญญัติเทศบาลตำบลเกาะยาว เรื่อง งบประมาณรายจ่ายประจำปีงบประมาณ พ.ศ. ๒๕64 เมื่อวันที่ 12 สิงหาคม ๒๕63 เวลา 13.3๐ น. ดังนี้

ตามที่ ที่ประชุมสภาเทศบาลตำบลเกาะยาวได้มีมติรับหลักการแห่งร่างเทศบัญญัติฉบับดังกล่าวไปแล้ว เมื่อวันที่ 10 สิงหาคม ๒๕63 เวลา 13.44 น. ปรากฏว่า ภายในระยะเวลาเสนอคำแปรญัตติที่สภาเทศบาลตำบลเกาะยาวกำหนด คือตั้งแต่วันที่ 11 สิงหาคม 2563 เวลา 15.00 น. ถึงวันที่ 12 สิงหาคม 2563 เวลา 17.00 น. และให้จัดส่งร่างเทศบัญญัติดังกล่าวให้คณะกรรมการแปรญัตติร่างเทศบัญญัติเป็นผู้พิจารณาแปรญัตติ นั้น

กระผมในฐานะคณะกรรมการแปรญัตติร่างเทศบัญญัติ ขอนำเรียนผลการแปรญัตติฯ ดังต่อไปนี้

ข้อ ๑ เทศบัญญัตินี้เรียกว่า “เทศบัญญัติงบประมาณรายจ่าย ประจำปีงบประมาณ พ.ศ. ๒๕64”

* ไม่มีการแปรญัตติ ไม่มีการแก้ไข

ข้อ ๒ เทศบัญญัตินี้ให้ใช้บังคับ “ตั้งแต่วันที่ ๑ ตุลาคม พ.ศ. ๒๕63 เป็นต้นไป”

* ไม่มีการแปรญัตติ ไม่มีการแก้ไข

ข้อ ๓ งบประมาณรายจ่ายประจำปีงบประมาณ พ.ศ. ๒๕64 ให้ตั้งจ่ายเป็นจำนวนรวมทั้งสิ้น 26,987,000.00 บาท

* ไม่มีการแปรญัตติ ไม่มีการแก้ไข

ข้อ ๔ งบประมาณรายจ่ายทั่วไป ให้ตั้งจ่ายเป็นจำนวนรวมทั้งสิ้น25,500,000.00 บาท

* ไม่มีการแปรญัตติ ไม่มีการแก้ไข

ข้อ ๕ งบประมาณรายจ่ายเฉพาะการ ให้ตั้งจ่ายเป็นจำนวนรวมทั้งสิ้น 1,487,000.00 บาท

* ไม่มีการแปรญัตติ ไม่มีการแก้ไข

/..........ข้อ ๖ ให้นายกเทศมนตรี

**-3-**

ข้อ ๖ ให้นายกเทศมนตรีตำบลเกาะยาว ปฏิบัติการเบิกจ่ายเงินงบประมาณที่ได้รับอนุมัติให้เป็นไปตามระเบียบการเบิกจ่ายเงินของเทศบาลตำบลเกาะยาว

ข้อ ๗ ให้นายกเทศมนตรีตำบลเกาะยาว มีหน้าที่รักษาการให้เป็นไปตามเทศบัญญัตินี้

คณะกรรมการแปรญัตติร่างข้อบัญญัติฯ มีมติให้คงตามร่างเดิม จึงเรียนมาเพื่อให้สภาฯ ได้พิจารณาดำเนินการในวาระที่ ๒ และวาระที่ ๓ ต่อไป

**ที่ประชุม** รับทราบ

**ประธานฯ** สรุปว่าร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ของเทศบาลตำบลเกาะยาวนั้นมีหลักการ เหตุผล รวมทั้งรายละเอียดถูกต้อง ครบถ้วน ที่ประชุมมีมติไม่มีการแก้ไขตัดทอนงบประมาณและให้คงร่างเดิมไว้ทั้งหมด ขณะเดียวกันคณะกรรมการแปรญัตติร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ก็ได้ส่งร่างเทศบัญญัติฉบับดังกล่าวคืนให้แก่ประธานสภาเทศบาล เพื่อนำเข้าพิจารณาในวาระที่ 2 และวาระที่ 3 ต่อไป

ดังนั้น ต่อไปนี้จะเป็นการพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ของเทศบาลตำบลเกาะยาว ในวาระที่ 2 ซึ่งจะเป็นการพิจารณาว่าที่ประชุมจะให้ความเห็นชอบแห่งร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ร่างเดิมหรือไม่ ก็ขอให้ที่ประชุมพิจารณา

**ประธานฯ**  ท่านผู้ใดเห็นชอบแห่งร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ตามร่างเดิมที่ได้รับหลักการในวาระที่ 1 โปรดยกมือ

**ที่ประชุม**  ยกมือเห็นชอบเป็นเอกฉันท์

**ประธานฯ** เนื่องจากในการพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ในครั้งนี้เป็นการพิจารณาในวาระที่ 2 ซึ่งที่ประชุมได้ให้ความเห็นชอบไปแล้วนั้น ดังนั้น กระผมจะขอมติจากที่ประชุมว่าจะให้สภาแห่งนี้พิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 วาระที่ 3 ในวันนี้หรือไม่ ขณะนี้เวลา 13.40 น. ท่านผู้ใดเห็นว่าจะให้สภาแห่งนี้พิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 วาระที่ 3 ในวันนี้ โปรดยกมือ

**ที่ประชุม** ยกมือเป็นเอกฉันท์

**ประธานฯ**  สรุปว่าที่ประชุมมีมติให้สภาแห่งนี้พิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 วาระที่ 3 ในวันนี้ ดังนั้น ในโอกาสนี้จะนำ**ร่างเทศบัญญัติงบประมาณรายจ่าย ประจำปีงบประมาณ พ.ศ. 2564**  **พิจารณาใน (วาระที่ 3)** ต่อไป

**ที่ประชุม** รับทราบ

**ที่ประชุม** ยกมือเห็นชอบ จำนวน 11 คน

/.........ประธานฯ

**-4-**

**ประธานฯ 4.2 ญัตติพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 (วาระที่ 3)**

จากการที่คณะผู้บริหารเทศบาลตำบลเกาะยาว ได้นำเสนอร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ให้สภาแห่งนี้พิจารณาในการประชุมสมัยสามัญ สมัยที่ 3 ซึ่งที่ประชุมสมาชิกสภาก็ได้พิจารณาตามขั้นตอน ดังนี้

การพิจารณาในวาระที่ 1 เมื่อวันที่ 10 สิงหาคม 2563 ที่ประชุมสภาเทศบาลได้มีมติเป็นเอกฉันท์รับหลักการโดยไม่มีการอภิปรายแต่อย่างใด โดยที่ประชุมเห็นว่าร่างเทศบัญญัติงบประมาณรายจ่าย ประจำปีงบประมาณ พ.ศ. 2564 นั้นมีหลักการ เหตุผล รวมทั้งรายละเอียด ถูกต้อง ครบถ้วน ที่ประชุมมีมติให้คงร่างเดิมไว้ทั้งหมด

การพิจารณาของคณะกรรมการแปรญัตติร่างเทศบัญญัติก็ได้ทำการแปรญัตติร่างเทศบัญญัติ เมื่อวันที่ 12 สิงหาคม 2563 ไม่มีสมาชิกสภาผู้ใดยื่นคำแปร และที่ประชุมเห็นว่าร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ของเทศบาลตำบลเกาะยาวนั้น มีหลักการ เหตุผล รวมทั้งรายละเอียดถูกต้อง ครบถ้วน ที่ประชุมมีมติไม่มีการแก้ไข ไม่ตัดทอนงบประมาณและให้คงร่างเดิมไว้ทั้งหมด การพิจารณาในวาระที่ 2 เมื่อวันที่ 14 สิงหาคม 2563 คือการประชุมสมาชิกสภาเทศบาลในช่วงที่ 1 ซึ่งที่ประชุมได้มีมติเป็นเอกฉันท์ให้ความเห็นชอบแห่งร่างเทศบัญญัติงบประมาณรายจ่าย ประจำปีงบประมาณ พ.ศ. 2564

ดังนั้น ในวาระนี้จึงเป็นการพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. 2564 วาระที่ 3 ซึ่งจะเป็นการพิจารณาของสมาชิกสภาเทศบาลว่าให้เทศบาลตำบลเกาะยาว ประกาศใช้และตราเป็นเทศบัญญัติงบประมาณรายจ่าย ประจำปีงบประมาณ พ.ศ. 2564 หรือไม่ ผมจะขอมติจากที่ประชุม

**ท่านผู้ใดเห็นว่าจะให้เทศบาลตำบลเกาะยาว ประกาศใช้เป็นเทศบัญญัติงบประมาณรายจ่าย ประจำปีงบประมาณ พ.ศ. 2564 โปรดยกมือ**

**ที่ประชุม** ยกมือเห็นชอบ จำนวน 11 คน

**ประธานฯ** ถ้าเช่นนั้น ผมก็ขอมอบหมายให้ทางสำนักปลัดเทศบาล ดำเนินการจัดทำเป็นรูปเล่มเสนอให้ผู้ว่าราชการจังหวัดเห็นชอบ ทั้งนี้เพื่อเทศบาลจะได้ประกาศใช้ต่อไป

**4.3 ญัตติพิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 (วาระที่ 2)**

เนื่องจากในการประชุมสมาชิกสภาเทศบาล เมื่อวันที่ 10 สิงหาคม 2564 ที่ประชุมสภาเทศบาลแห่งนี้ได้พิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ในวาระที่ 1 ซึ่งสภาเทศบาลได้มีมติเป็นเอกฉันท์รับหลักการ เวลา 14.17 น. โดยไม่มีการอภิปรายแต่อย่างใด โดยที่ประชุมเห็นว่าร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 นั้นมีหลักการ เหตุผล รวมทั้งรายละเอียดถูกต้อง ครบถ้วน ที่ประชุมมติให้คงร่างเดิมไว้ทั้งหมด

/..........ขณะเดียวกัน

**-5-**

ขณะเดียวกัน คณะกรรมการแปรญัตติร่างเทศบัญญัติก็ได้ทำการแปรญัตติร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 แล้วเมื่อวันที่ 12 สิงหาคม 2563 ฉะนั้น ในโอกาสนี้กระผมขอเรียนเชิญนายสำเริง ราเขต ประธานคณะกรรมการแปรญัตติร่างเทศบัญญัติ ชี้แจงครับ

**สำเริง ราเขต** เรียนประธานสภาเทศบาลตำบลเกาะยาว คณะกรรมการแปรญัตติร่างเทศบัญญัติ ได้พิจารณาแปรญัตติร่างเทศบัญญัติเทศบาลตำบลเกาะยาว เรื่อง การควบคุมการเลี้ยงหรือปล่อยสุนัขและแมว พ.ศ. ๒๕64 เมื่อวันที่ 12 สิงหาคม ๒๕63 เวลา 13.3๐ น. ดังนี้

ตามที่ ที่ประชุมสภาเทศบาลตำบลเกาะยาวได้มีมติรับหลักการแห่งร่างเทศบัญญัติฉบับดังกล่าวไปแล้ว เมื่อวันที่ 10 สิงหาคม ๒๕63 เวลา 14.17 น. ปรากฏว่า ภายในระยะเวลาเสนอคำแปรญัตติที่สภาเทศบาลตำบลเกาะยาวกำหนด คือตั้งแต่วันที่ 11 สิงหาคม 2563 เวลา 15.00 น. ถึงวันที่ 12 สิงหาคม 2563 เวลา 17.00 น. และให้จัดส่งร่างเทศบัญญัติดังกล่าวให้คณะกรรมการแปรญัตติร่างเทศบัญญัติเป็นผู้พิจารณาแปรญัตติ นั้น

กระผมในฐานะคณะกรรมการแปรญัตติร่างเทศบัญญัติ ขอนำเรียนผลการแปรญัตติฯ ดังต่อไปนี้

ข้อ ๑. เทศบัญญัตินี้เรียกว่า “เทศบัญญัติเทศบาลตำบลเกาะยาว เรื่อง การควบคุมการเลี้ยงหรือปล่อยสุนัขและแมว พ.ศ. ๒๕64”

* ไม่มีการแปรญัตติ ไม่มีการแก้ไข

ข้อ ๒. เทศบัญญัตินี้ให้ใช้บังคับในเขตเทศบาลตำบลเกาะยาว ตั้งแต่เมื่อได้ประกาศไว้โดยเปิดเผย ณ สำนักงานเทศบาลตำบลเกาะยาว แล้วเจ็ดวัน

* ไม่มีการแปรญัตติ ไม่มีการแก้ไข

ข้อ 3 ในกรณีที่มีเทศบัญญัติอื่นที่ขัดหรือแย้งกับเทศบัญญัติฉบับนี้ ให้ใช้เทศบัญญัติฉบับนี้แทน

* ไม่มีการแปรญัตติ ไม่มีการแก้ไข

ข้อ 4 ในเทศบัญญัตินี้

“การเลี้ยงสุนัขและแมว” หมายความว่า กรรมวิธีหรือวิธีการที่จะดูแลสุนัขและแมวให้เจริญเติบโตและมีชีวิตอยู่ได้ในสถานที่เลี้ยงสัตว์

“การปล่อยสุนัขและแมว” หมายความว่า การเลี้ยงสุนัขและแมวในลักษณะที่มีการปล่อยให้อยู่นอกสถานที่เลี้ยงสัตว์ รวมทั้งการสละการครอบครองสุนัขและแมว

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยง ทั้งนี้ให้หมายความรวมถึงแนวอาณาเขตที่ดินซึ่งใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียว

/……..“เจ้าของสุนัข

**-6-**

“เจ้าของสุนัขและแมว” หมายความว่า เจ้าของกรรมสิทธิ์ผู้ครอบครองสุนัขและแมวทั้งนี้ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัขและแมวด้วย

“ราชการส่วนท้องถิ่น” หมายความว่า เทศบาลตำบลเกาะยาว

“เจ้าพนักงานท้องถิ่น” หมายความว่า นายกเทศมนตรีตำบลเกาะยาว

* ไม่มีการแปรญัตติ ไม่มีการแก้ไข

ข้อ 5 ให้นายกเทศมนตรีตำบลเกาะยาว เป็นผู้รักษาการให้เป็นไปตามเทศบัญญัตินี้

* ไม่มีการแปรญัตติ ไม่มีการแก้ไข

ข้อ 6 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัขและแมว ให้พื้นที่ในเขตอำนาจของเทศบาลตำบลเกาะยาว ดังต่อไปนี้ เป็นเขตควบคุมการเลี้ยงหรือปล่อยสุนัขและแมว

6.๑ ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมวโดยเด็ดขาด ดังนี้

6.1.1 สถานที่ราชการ ประกอบด้วย โรงเรียน ศูนย์พัฒนาเด็กเล็กเทศบาลตำบลเกาะยาว มัสยิด และส่วนที่เป็นหน่วยงานราชการทั้งหมดในเขตเทศบาล

6.1.2 สวนสาธารณะ เช่น สวนเฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา 80 พรรษา

6.๒ ให้พื้นที่ต่อไปนี้เป็นเขตห้ามเลี้ยงหรือปล่อยสุนัข และแมวเกินจำนวนที่กำหนด

* + 1. ห้ามเลี้ยงหรือปล่อยสุนัขและแมวในสถานที่ราชการดังข้อ 6.1
    2. ครัวเรือน สามารถเลี้ยงสุนัขและแมว ได้ไม่เกินจำนวนดังนี้ สุนัข เลี้ยงได้ครัวเรือนละไม่เกิน 2 ตัว แมว เลี้ยงได้ครัวเรือนละไม่เกิน 3 ตัว แต่ถ้ามีการเกิดเพิ่ม ก็ต้องมาแจ้งให้เทศบาลตำบลเกาะยาวทราบ ภายใน 15 วัน

กรณีที่ต้องการเลี้ยงเกินกว่าจำนวนที่กำหนด ต้องได้รับอนุญาตจากเจ้าพนักงานท้องถิ่น

6.๓ การเลี้ยงหรือปล่อยสุนัข และแมวต้องดำเนินการ ดังนี้

6.3.1 การขึ้นทะเบียนสุนัขและแมว

(1) ให้เจ้าของสุนัขและแมวดำเนินการขึ้นทะเบียนสุนัขและแมวทุกตัวที่อยู่ในครอบครองต่อเทศบาลตำบลเกาะยาว และรับบัตรประจำตัวสุนัขและแมวหรือสัญลักษณ์หรือวิธีการอื่นใดตามแบบที่เทศบาลตำบลเกาะยาว กำหนด

(2) หากเจ้าของสุนัขและแมวต้องการมอบสุนัข และแมว หรือเปลี่ยนแปลงความเป็นเจ้าของให้แก่บุคคลอื่น ต้องแจ้งต่อเทศบาลตำบลเกาะยาว ภายใน 15 วัน

/........นับแต่วันที่

**-7-**

นับแต่วันที่มอบสุนัข และแมว หรือมีการเปลี่ยนแปลงความเป็นเจ้าของ เพื่อดำเนินการแก้ไขบัตรประจำตัวสุนัข และแมวหรือสัญลักษณ์ หรือวิธีการกำหนดระบุตัวตนของสุนัข และแมวอื่นใด

(3) ในกรณีที่มีสุนัขและแมวเกิดใหม่ให้เจ้าของสุนัขและแมวดำเนินการขึ้นทะเบียนภายใน 15 วัน และต้องจัดการให้สุนัขและแมวนั้นได้รับการฉีดวัคซีนโรคพิษสุนัขบ้า

(4) กรณีที่เจ้าของนำสุนัขและแมวที่อยู่ในครอบครองย้ายออกนอกเขตเทศบาลตำบลเกาะยาว โดยถาวร หรือสุนัขและแมวที่อยู่ในครอบครองตาย เจ้าของสุนัขและแมวต้องดำเนินการแจ้งให้เทศบาลตำบลเกาะยาว ทราบภายใน 7 วันนับแต่มีการย้ายสุนัข และแมว ออกนอกเขตเทศบาลตำบลเกาะยาวโดยถาวร หรือวันที่สุนัข และแมวตาย

6.๓.๒ การป้องกันและควบคุมโรคพิษสุนัขบ้า

(๑) เจ้าของสุนัข และแมว ต้องจัดการให้สุนัข และแมวทุกตัวได้รับการฉีดวัคซีนจากสัตวแพทย์ หรือผู้ได้รับมอบหมายเป็นหนังสือจากสัตวแพทย์ หรือผู้ประกอบการบำบัดโรคสัตว์ โดยการฉีดวัคซีนครั้งแรกต้องดำเนินการเมื่อสุนัข และแมวนั้นมีอายุตั้งแต่สองเดือนขึ้นไปแต่ไม่เกินสี่เดือน และต้องจัดการให้ได้รับการฉีดวัคซีนครั้งต่อไปตามระยะเวลาที่กำหนดในใบรับรองการฉีดวัคซีน

(๒) หากเจ้าของสุนัขและแมวพบเห็นอาการ หรือสงสัยว่าสุนัขและแมวในครอบครองมีอาการของโรคพิษสุนัขบ้าให้กักสุนัขและแมวไว้ และแจ้งต่อเทศบาลตำบลเกาะยาว ภายในยี่สิบสี่ชั่วโมง เพื่อประโยชน์ในการควบคุมโรค

(๓) ในกรณีที่เกิดการระบาดของโรคพิษสุนัขบ้าในพื้นที่ตามประกาศเขตกำหนดโรคระบาดชั่วคราว ให้เจ้าของสุนัข และแมวทำการควบคุมสุนัข และแมวไว้ ณ สถานที่เลี้ยง จนกว่าจะสิ้นระยะเวลาตามประกาศ

6.3.๓ การควบคุมด้านสุขลักษณะ

(1) เจ้าของสุนัขและแมวต้องจัดสถานที่เลี้ยงสุนัข และแมวให้เหมาะสมและดูแลสถานที่เลี้ยงให้สะอาดถูกสุขลักษณะอยู่เสมอ

(2) เจ้าของสุนัขและแมว ต้องควบคุมดูแลสุนัข และแมว มิให้ก่อเหตุเดือดร้อนรำคาญหรือเป็นอันตรายต่อผู้อยู่อาศัยใกล้เคียง

6.3.๔ การควบคุมเมื่อนำสุนัขและแมวออกนอกสถานที่เลี้ยงสัตว์

(1) เพื่อประโยชน์ในการตรวจสอบของเจ้าพนักงานตามกฎหมายว่าด้วยการสาธารณสุขให้เจ้าของสุนัข และแมวพกบัตรหรือติดเครื่องหมายประจำตัวสุนัขและแมว และต้องมีการควบคุมดูแลมิให้ก่อเหตุเดือดร้อนรำคาญหรือเป็นอันตรายต่อบุคคลอื่น

(2) เจ้าของสุนัขและแมว ต้องจัดการมูลสัตว์หรือของเสียอันเกิดจากสุนัขและแมว ในสถานที่หรือทางสาธารณะ หรือสถานที่อื่นใดให้ถูกสุขลักษณะโดยทันที

* ไม่มีการแปรญัตติ ไม่มีการแก้ไข

/........ข้อ 7 ผู้ใดฝ่าฝืน

**-8-**

ข้อ 7 ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม

* ไม่มีการแปรญัตติ ไม่มีการแก้ไข

คณะกรรมการแปรญัตติร่างเทศบัญญัติฯ มีมติให้คงตามร่างเดิม จึงเรียนมาเพื่อให้สภาฯได้พิจารณาดำเนินการในวาระที่ ๒ และวาระที่ ๓ ต่อไป

**ที่ประชุม** รับทราบ

**ประธานฯ** สรุปว่าร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ของเทศบาลตำบลเกาะยาวนั้นมีหลักการ เหตุผล รวมทั้งรายละเอียดถูกต้อง ครบถ้วน ที่ประชุมมีมติไม่มีการแก้ไขตัดทอนและให้คงร่างเดิมไว้ทั้งหมด ขณะเดียวกันคณะกรรมการแปรญัตติร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ก็ได้ส่งร่างเทศบัญญัติฉบับดังกล่าวคืนให้แก่ประธานสภาเทศบาล เพื่อนำเข้าพิจารณาในวาระที่ 2 และวาระที่ 3 ต่อไป

ดังนั้น ต่อไปนี้จะเป็นการพิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ของเทศบาลตำบลเกาะยาว ในวาระที่ 2 ซึ่งจะเป็นการพิจารณาว่าที่ประชุมจะให้ความเห็นชอบแห่งร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ร่างเดิมหรือไม่ ก็ขอให้ที่ประชุมพิจารณา

**ประธานฯ**  ท่านผู้ใดเห็นชอบแห่งร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ตามร่างเดิมที่ได้รับหลักการในวาระที่ 1 โปรดยกมือ

**ที่ประชุม**  ยกมือเห็นชอบเป็นเอกฉันท์

**ประธานฯ** เนื่องจากในการพิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ในครั้งนี้เป็นการพิจารณาในวาระที่ 2 ซึ่งที่ประชุมได้ให้ความเห็นชอบไปแล้วนั้น ดังนั้น กระผมจะขอมติจากที่ประชุมว่าจะให้สภาแห่งนี้พิจารณาร่างเทศบัญญัติเรื่อง การควบคุมการเลี้ยงหรือปล่อยสุนัขและแมว พ.ศ. 2564 วาระที่ 3 ในวันนี้หรือไม่ ขณะนี้เวลา 14.00 น. ท่านผู้ใดเห็นว่าจะให้สภาแห่งนี้พิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 วาระที่ 3 ในวันนี้ โปรดยกมือ

**ที่ประชุม** ยกมือเป็นเอกฉันท์

**ประธานฯ**  สรุปว่าที่ประชุมมีมติให้สภาแห่งนี้พิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 วาระที่ 3 ในวันนี้ ดังนั้น ในโอกาสนี้จะนำ**ร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว** **พ.ศ. 2564**  **พิจารณาใน (วาระที่ 3)** ต่อไป

**ที่ประชุม** รับทราบ

**ที่ประชุม** ยกมือเห็นชอบ จำนวน 11 คน

/.........ประธานฯ

**-9-**

**ประธานฯ 4.4 ญัตติพิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว** **พ.ศ. 2564 (วาระที่ 3)**

จากการที่คณะผู้บริหารเทศบาลตำบลเกาะยาว ได้นำเสนอร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ให้สภาแห่งนี้พิจารณาในการประชุมสมัยสามัญ สมัยที่ 3 ซึ่งที่ประชุมสมาชิกสภาก็ได้พิจารณาตามขั้นตอน ดังนี้

การพิจารณาในวาระที่ 1 เมื่อวันที่ 10 สิงหาคม 2563 ที่ประชุมสภาเทศบาลได้มีมติเป็นเอกฉันท์รับหลักการโดยไม่มีการอภิปรายแต่อย่างใด โดยที่ประชุมเห็นว่าร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 นั้นมีหลักการ เหตุผล รวมทั้งรายละเอียด ถูกต้อง ครบถ้วน ที่ประชุมมีมติให้คงร่างเดิมไว้ทั้งหมด

การพิจารณาของคณะกรรมการแปรญัตติร่างเทศบัญญัติก็ได้ทำการแปรญัตติร่างเทศบัญญัติ เมื่อวันที่ 12 สิงหาคม 2563 ไม่มีสมาชิกสภาผู้ใดยื่นคำแปร และที่ประชุมเห็นว่าร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 ของเทศบาลตำบลเกาะยาวนั้น มีหลักการ เหตุผล รวมทั้งรายละเอียดถูกต้อง ครบถ้วน ที่ประชุมมีมติไม่มีการแก้ไข ไม่ตัดทอนและให้คงร่างเดิมไว้ทั้งหมด การพิจารณาในวาระที่ 2 เมื่อวันที่ 14 สิงหาคม 2563 คือการประชุมสมาชิกสภาเทศบาลในช่วงที่ 1 ซึ่งที่ประชุมได้มีมติเป็นเอกฉันท์ให้ความเห็นชอบแห่งร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564

ดังนั้น ในวาระนี้จึงเป็นการพิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 วาระที่ 3 ซึ่งจะเป็นการพิจารณาของสมาชิกสภาเทศบาลว่าให้เทศบาลตำบลเกาะยาว ประกาศใช้และตราเป็นเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 หรือไม่ ผมจะขอมติจากที่ประชุม

**ท่านผู้ใดเห็นว่าจะให้เทศบาลตำบลเกาะยาว ประกาศใช้เป็นเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2564 โปรดยกมือ**

**ที่ประชุม** ยกมือเห็นชอบ จำนวน 11 คน

**ประธานฯ** ถ้าเช่นนั้น ผมก็ขอมอบหมายให้ทางสำนักปลัดเทศบาล ดำเนินการจัดทำเป็นรูปเล่มเสนอให้ผู้ว่าราชการจังหวัดเห็นชอบ ทั้งนี้เพื่อเทศบาลจะได้ประกาศใช้ต่อไป

**ระเบียบวาระที่ 5**  **เรื่องอื่น ๆ**

**ประธานฯ** ท่านผู้ใดมีเรื่องที่จะเสนอเข้าระเบียบวาระที่ 5 เรื่องอื่น ๆ บ้าง ถ้ามีก็ขอเชิญ

**นายกเทศมนตรี** เรียนประธานสภาเทศบาล และสมาชิกสภาเทศบาลตำบลเกาะยาว ทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ผมขอหารือในที่ประชุมในกรณีที่คุณอมร คงเกื้อ ได้ทำหนังสือถึงผมขอความอนุเคราะห์ใช้สนามฟุตซอลเพื่อใช้จัดงานแต่งลูกสาวในเดือนพฤศจิกายน 2563 ก็ขอหารือว่าจะให้ชาวบ้านมาจัดงานแต่งที่สนามฟุตซอลได้หรือไม่ ขอบคุณครับ

/........โชติ ทองย้อย

**-10-**

**โชติ ทองย้อย** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 ผมก็คิดว่าน่าจะได้นะครับ เพราะชาวบ้านก็อยู่ในเขตเทศบาลทั้งนั้น แต่ในเรื่องขยะต่าง ๆ ก็ต้องทำความสะอาดให้เรียบร้อย

**จำรัส หยั่งทะเล** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายจำรัส หยั่งทะเล สมาชิกสภาเทศบาล เขต 2 เรื่องสนามฟุตซอลที่ให้ประชาชนได้ใช้ประโยชน์ ผมก็เคยเสนอในที่ประชุมครั้งหนึ่งแล้วว่าเราน่าจะออกกฎระเบียบ มาว่าใครบ้างที่ใช้ได้ ใครบ้างที่ใช้ไม่ได้ เมื่อก่อนที่ทางโรงแรมมาขอใช้เราก็ไม่ให้ ผมก็เห็นด้วย แต่สำหรับชาวบ้านผมดูแล้วทุกโครงการที่เขียนมาจะอ้างประชาชนได้รับผลประโยชน์ทั้งนั้นทุกโครงการที่ทำมา ตรงนี้ก็เหมือนกันประชาชนก็น่าจะได้รับประโยชน์เหมือนกัน แต่ทางสภาแห่งนี้ต้องทำเป็นหนังสือจะให้นายกเทศมนตรีเป็นผู้อนุญาตคนเดียวไม่ได้ จะต้องให้สภาร่างกฎหมาย ระเบียบ ออกมาว่าใครบ้างที่ใช้ได้และใครบ้างที่ใช้ไม่ได้ จริง ๆ ผมว่าน่าจะให้ใช้ได้นะครับ เมื่อก่อนเรายังไม่มีกฎ ระเบียบ แต่ตอนนี้เราน่าจะมีกฎระเบียบให้ชัดเจน ขอบคุณครับ

**โชติ ทองย้อย** เมื่อก่อนอาจจะผ่านนายกเทศมนตรีแค่คนเดียว แต่ตอนนี้หารือในที่ประชุมสภามันก็อยู่ที่ว่าอำนาจหน้าที่การตัดสินใจ ผมว่าน่าจะร่วมกันทั้งสภายังไงก็แล้วแต่ก็เพื่อประชาชนทั้งหมด เมื่อก่อนคนมาขอใช้อาจจะขอจากนายกเทศมนตรีแค่คนเดียวไม่ได้ปรึกษาหารือแต่เดี๋ยวนี้เอาที่สภาเป็นหลัก ขอบคุณครับ

**ถาวร ขุนทอง** กราบเรียนประธานสภาเทศบาล คณะผู้บริหาร และสมาชิกสภาทุกท่าน ผมนายถาวร ขุนทอง ตำแหน่ง นักวิเคราะห์นโยบายและแผนชำนาญการ จริง ๆ แล้วจะให้หรือไม่ให้ก็เหมือนที่คุณจำรัส หยั่งทะเล พูดไปเมื่อสักครู่คือจะต้องมีระเบียบออกมาว่าจะให้ชาวบ้านในเขตเทศบาลใช้ ชาวบ้านนอกเขตเทศบาลไม่มีสิทธิใช้ และการใช้สถานที่ก็จะต้องมีค่าน้ำ ค่าไฟ ต้องระบุไว้ให้ชัดเจน ไมใช่ว่าใคร ๆ ก็มาใช้โดยไม่ต้องจ่ายค่าไฟ และเกิดใครถ่ายรูปส่งไปยังส่วนกลางเดี๋ยวก็จะมีปัญหา และเกิดมีใครถามขึ้นมาก็บอกว่าเมื่อก่อนเรายังไม่ได้กำหนดกฎระเบียบ แต่ตอนนี้สภาได้กำหนดระเบียบการใช้สวนเฉลิมพระเกียรติฯ ใหม่ และใครจะมาขอใช้ต้องเป็นไปตามกฎระเบียบตามที่กำหนดเท่านั้น

**อมร ศรีสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายอมร ศรีสมุทร สมาชิกสภาเทศบาล เขต 1 ผมคิดว่าเรื่องแบบนี้ถ้าเราคิดว่าเป็นเรื่องส่วนร่วมหรือว่าส่วนตัว การที่เขามาจัดงานในพื้นที่ของเราส่วนหนึ่งเขาน่าจะเห็นแล้วว่าพื้นที่ของเราจัดได้ ถ้าเราคิดว่ากีดกันหรือว่าไม่ให้ใครจัด ถ้าเป็นอย่างนั้นพวกที่เตะบอลเล่นบอลก็เข้าไปเล่นไม่ได้นะครับ ผมว่าการที่เขาทำหนังสือขอมาอยู่พวกเราสมาชิกสภาเทศบาลและคณะผู้บริหารว่าจะเห็นสมควรหรือไม่ สำหรับผมเห็นด้วยครับ

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 ผมก็ว่าน่าจะมีกฎเกณฑ์ตาที่สมาชิกสภาเทศบาลหลายคนได้พูดไป กฎเกณฑ์ในเรื่องผู้ที่มาใช้ กฎเกณฑ์ในเรื่องขยะ เรื่องค่าใช้จ่ายที่ต้องรับผิดชอบ เว้นแต่หน่วยงานราชการที่มาจัดประชุม แต่ถ้าเป็นงานบุญ งานแต่ง ผมว่าน่าจะให้จัดแต่ต้องมีการเสียค่าใช้จ่ายให้สักหน่อย ขอบคุณครับ

/........สุชน วาหะรักษ์

**-11-**

**สุชน วาหะรักษ์** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสุชน วาหะรักษ์ สมาชิกสภาเทศบาล เขต 1 ผมก็เห็นด้วยกับคุณสำเริง ราเขต แต่ว่าหลังจากนี้เราก็ต้องให้เจ้าหน้าที่ที่รับผิดชอบวางระเบียบ กฎเกณฑ์ต่าง ๆ เขียนป้ายไวนิลไว้เลยว่าทำอะไรได้หรือไม่ได้บ้าง ขอบคุณครับ

**นายกเทศมนตรี** ในกรณีร่างระเบียบก็ตามนะครับ มันต้องตราเป็นเทศบัญญัติในกรณีการเก็บค่าใช้จ่ายตามที่สมาชิกสภาเทศบาลเสนอ มันต้องมีใบเสร็จมันจะมีปัญหาก็คือว่าถ้านายกเทศมนตรีรับเงินมาจากเจ้าของงานถ้าเกิดมีใครถ่ายรูปไว้นายกเทศมนตรีก็จะมีความผิดได้ ผมจะให้ทำเป็นหนังสือขอความอนุเคราะห์ตรงนี้เราสามารถทำได้ แต่ถ้าให้เงินเมื่อไรมันต้องลงในใบเสร็จ ซึ่งมันจะต้องตราเป็นเทศบัญญัติก่อน

**ณัฐกฤตา อักษรกูล** กราบเรียนประธานสภาเทศบาล คณะผู้บริหาร และสมาชิกสภาทุกท่าน ดิฉันนางสาวณัฐกฤตา อักษรกูล ตำแหน่ง นักวิชาการเงินและบัญชีชำนาญการ สำหรับโครงการนี้เป็นโครงการสร้างสนามฟุตซอล เพื่อให้เป็นสนามกีฬาหรือลานกีฬา แต่กระบวนการตรงนี้แล้วแต่สภาแห่งนี้จะตัดสินใจยังไง แต่วัตถุประสงค์คือโครงการลานกีฬา เพราะฉะนั้นพื้นผิวสนามถ้าเกิดมีการตั้งโต๊ะก็ไม่แน่ใจว่าพื้นผิวตรงนี้มันจะเกิดความเสียหายหรือไม่ ก็อยากเสนอแค่นี้ค่ะ

**ปรัญชัย ชูรักษ์** กราบเรียนประธานสภาเทศบาล คณะผู้บริหาร และสมาชิกสภาทุกท่าน ผมนายปรัญชัย ชูรักษ์ ตำแหน่ง นายช่างโยธาปฏิบัติงาน ผมก็ไม่รู้นะครับว่าสภาจะอนุญาตให้ใช้หรือไม่ให้ใช้สถานที่ แต่ถ้าสภาอนุญาตให้ใช้ผมอยากจะให้ประสานกับทางเจ้าภาพหาอะไรรองขาโต๊ะหน่อย เหล็กที่ขาโต๊ะมันจะทำให้พื้นสนามพัง พอพังแล้วเราจะหาผู้รับเหมามาซ่อมไม่ได้เพราะว่าไม่คุ้มกับค่าใช้จ่ายของเขา ก็อยากจะให้ไปประสานกับทางเจ้าภาพก่อน และอยากให้เขาคุยกับแขกผู้มาร่วมงานถ้าเกิดเขาสูบบุหรี่ขออย่าให้ทิ้งลงบนพื้น เพราะพื้นสนามมันเป็นยางถ้าเกิดโดนไฟก็จะทำให้เกิดความเสียหาย

**อมร ศรีสมุทร** อย่างที่นายช่างโยธาปฏิบัติงานพูดเมื่อสักครู่ ถ้าอนุญาตยังไงเขาก็ต้องรองขาโต๊ะอยู่แล้ว แต่ที่สำคัญถ้าไม่อนุญาตให้ชาวบ้านมาใช้ประโยชน์และที่ในกรณีที่ซื้อเวทีอลูมิเนียมเราก็ตั้งไม่ได้ อย่างที่ทองกองคลังพูดในเรื่องลานกีฬาแต่ถ้าเอาเวทีไปตั้งตรงจุดนั้นตั้งเพื่ออะไร ถ้าเอาโต๊ะไปตังก็ต้องรองขาโต๊ะ เราอย่ามองว่าให้เฉพาะแค่เล่นฟุตซอลอย่างเดียว แต่ส่วนหนึ่งเราก็ยังมีชาวบ้านอีกลาย ๆ ส่วนที่เขาไม่ได้มาออกกำลังการตรงจุดนี้ เวลามีโต๊ะอิหม่ามมาจัดงานบุญตรงนี้ก็ไม่เห็นมีใครพูดอะไรเลย ผมว่าคุกคิดให้ดีนะครับถ้าเรากีดกันทุกอย่างไม่ใช่เรื่องนี้เรื่องเดียว ผมก็เห็นด้วยที่จะให้ชาวบ้านใช้ตรงจุดนี้เพราะเราสร้างมาเพื่อชาวบ้าน

**ประธานฯ** ท่านผู้ใดมีความเห็นอีกหรือไม่

**ที่ประชุม** ไม่มี

**ประธานฯ** เมื่อไม่มี บัดนี้หมดเรื่องที่จะนำเข้าสู่ระเบียบวาระการประชุมแล้ว ขอปิดประชุม

**ปิดประชุม** **เวลา ๑4.40 น.**

/..........(ลงชื่อ)...........

**-12-**

(ลงชื่อ)...........................................................................ผู้จดรายงานการประชุม

(นางสาวสมัย ระบำเพลิง)

หัวหน้าสำนักปลัดเทศบาล

(ลงชื่อ)............................................................................

(นายถาวร ขุนทอง)

เลขานุการสภาเทศบาลตำบลเกาะยาว

**คณะกรรมการตรวจรายงานการประชุม**

**.**

(ลงชื่อ).............................................................................

(นายจำรัส หยั่งทะเล)

(ลงชื่อ).............................................................................

(นายสมพร ดำสมุทร)

(ลงชื่อ).............................................................................

(นางสาวพัชรินทร์ สุภาพ)

ทราบ

(นายประยูร เริงสมุทร)

ประธานสภาเทศบาลตำบลเกาะยาว

สิงหาคม 2563